作者：危西麓
词牌/韵律：风流子

paragraphs: 西风吹锦水，朝天路、冉冉两凫飞。
看父老袅花，苦遮去辙，儿童骑竹，争问归期。
帐簇马前纷蔽日，实绩纪行碑。
冰饮三年，从容官事，棠阴百里，悠久民思。
圣明衿遐远，关山道，应是来骤华丝。
画绣过家，莱庭彩舞斑衣。
便稳奉安舆，江南向暖，早传言语，樵曲先知。
重约旧临，倪耄迎候杭西。